Document ID: 32013R0590

32013R0590
L 169/67
SLUŽBENI LIST EUROPSKE UNIJE
20.06.2013.
PROVEDBENA UREDBA KOMISIJE (EU) br. 590/2013
od 20. lipnja 2013.
o izmjeni Uredbe (EZ) br. 1484/95 s obzirom na reprezentativne cijene u sektorima mesa peradi i jaja i za albumin iz jaja
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 143. u vezi s člankom 4.,
uzimajući u obzir Uredbu Vijeća (EZ) br. 614/2009 od 7. srpnja 2009. o zajedničkom sustavu trgovine za ovalbumin i laktalbumin (2), a posebno njezin članak 3. stavak 4.,
budući da:
(1)
Uredbom Komisije (EZ) br. 1484/95 (3) utvrđuju se detaljna pravila za provedbu sustava dodatnih uvoznih carina i utvrđuju reprezentativne cijene u sektorima mesa peradi i jaja i za albumin iz jaja.
(2)
Redovito praćenje podataka korištenih za određivanje reprezentativnih cijena za proizvode od mesa peradi i jaja i za albumin iz jaja pokazuje da bi reprezentativne uvozne cijene za određene proizvode trebalo izmijeniti kako bi se vodilo računa o promjenama cijene prema podrijetlu.
(3)
Uredbu (EZ) br. 1484/95 bi trebalo na odgovarajući način izmijeniti.
(4)
S obzirom na potrebu da se što prije osigura primjena ove mjere nakon što se ažurirani podaci stave na raspolaganje, ova bi Uredba trebala stupiti na snagu na dan njezine objave.
(5)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. lipnja 2013.

Labels: 2
17
3
6
15